143 રનનાં ટાર્ગેટને પાર પાડવા માટે ઉતરેલી સનરાઇઝર્સ હૈદરાબાદ આજે ઘરઆંગણે જીતનું ખાતુ ખોલ્યું હતું. ઘણી હારથી નિરાશ હૈદરાબાદનાં કેપ્ટન વોર્નરે આજે કેપ્ટન ઇનિંગ રમીને ટીમને પ્રથમ જીત અપાવી હતી. જો કે શીખર ધવન આ વખતે પણ ફ્લોપ રહ્યો હતો. ટીમનો સ્કોર જ્યારે માત્ર 4 હતો ત્યારે શિખર ધવન 4 બોલમાં 2 રન બનાવીને ટિમ સાઉદીનાં બોલમાં બોલ્ડ થઇ ગયો હતો. ત્યાર બાદ આવેલા મોઇસિસ હેનરિક્સ 22 બોલમાં 20 રન ફટકારીને ટીમ સાઉદીનાં બોલમાં વિકેટ કિપર પાર્થિવ પટેલને કેચ આપી બેઠો હતો. ઇયોન મોર્ગન 12 બોલમાં 11 રન બનાવીને ટિમ સાઉદીનાં બોલમાં હાર્દિક પંડ્યાને કેચ આપી બેઠો હતો. જ્યારે દિપક હુડ્ડા 9 બોલમાં 17 રન સાથે અને ડેવિડ વોર્નર 59 બોલમાં આક્રમક 90 રન સાથે અણનમ રહ્યા હતા. આ સાથે ડેવિડ વોર્નરની આક્રમક રમતનાં પગલે હૈદરાબાદની ટીમને જીત મળી હતી.